ซาอุดีอาระเบีย ประกาศผลการดูดวงจันทร์ เพื่อกำหนดวันเริ่มต้นการประกอบพิธีฮัจญ์ (วันวูกุฟ)
วานนี้ (1 ส.ค. 62) สำนักข่าวอาหรับนิวส์ ได้รายงานผลการดูดวงจันทร์ของทางการซาอุดีอาระบีย เพื่อกำหนดวันที่ 1 เดือนซุ้ลฮิจยะห์ ประจำปีฮิจเราะห์ศักราช 1440 ตรงกับวันศุกร์ที่ 2 สิงหาคค พ.ศ.2562 ดังนั้นวันเริ่มต้นของการประกอบพิธีฮัจญ์ของผู้แสวงบุญ หรือวันวูกุฟ ตรงวันที่? 9? เดือนซุ้ลฮิจยะห์ ฮ.ศ.1440 ซึ่งตรงกับวันเสาร์ที่ 10 สิงหาคม พ.ศ.2562          ในขณะที่สำนักจุฬาราชมนตรี ได้ออกประกาศวันที่ 1 เดือนซุ้ลฮิจยะห์ ฮ.ศ.1440 ตรงกับวันศุกร์ที่ 2 สิงหาคม พ.ศ.2562 และวันอีดิลอัฎฮา จะตรงกับวันอาทิตย์ที่ 11 สิงหาคม พ.ศ.2562 จึงขอให้พี่น้องมุสลิมทั่วประเทศได้ปฏิบัติศาสนกิจในวัน และเวลาดังกล่าวพร้อมเพียงกัน          สำหรับบรรยากาศทั่วไปของนครมักกะห์ ยังคงมีผู้แสวงบุญจากทั่วโลกทยอยเดินทางมาอย่างต่อเนื่อง ล่าสุดมีจำนวนทั้งสิ้น 1,336,426 คน ซึ่งในจำนวนนี้มีผู้เดินทางโดยเครื่องบิน จำนวน 1,245,303 คน เดินทางรถยนต์ จำนวน 76,199 คน และทางเรือ จำนวน 14,924 คน#ซาอุดีอาระเบีย #ผลการดูดวงจันทร์ #วันเริ่มต้น #พิธีฮัจญ์ #สำนักข่าวกรมประชาสัมพันธ์ #NNT #ILOVETHAILAND